cyanic-selkie/wikianc huggingface dataset:
Zvirbuļu dzimta
Izskats un īpašības
Kopumā zvirbuļu dzimtas sugas ir maza auguma putni, lai gan lielākie būtu saucami par vidēja auguma putniem. Visbiežāk to apspalvojums ir pelēkbrūns, tiem ir īsa aste un masīvs, spēcīgs, konusveidīgs knābis, kas piemērots sēklu ēšanai. Lielākā daļa sugu savstarpēji izskatās ļoti līdzīgi un, lai tās atpazītu, ir jābūt pieredzējušam novērotājam.
Mazākais dzimtā ir kastaņbrūņais zvirbulis (Passer eminibey), kura ķermeņa garums mazākajiem indivīdiem ir 10,5 cm, svars 13,4 g. Lielākais ir papagaiļknābja zvirbulis (Passer gongonensis), kura ķermeņa garums lielākajiem indivīdiem ir 18 cm, svars 42 g. Zvirbuļu morfoloģija ir līdzīga citu sēklēdāju putnu morfoloģijai, piemēram, žubītēm. Bet zvirbuļu dzimtas sugas vieno dažas kopīgas morfoloģiskas īpašības, viena no tām - mēlei ir papildus kauls. Šis kauliņš palīdz noturēt stīvu mēli, zvirbulim sagrābjot sēklu. Zvirbuļu dzimtas putniem ir arī pagarināts un sēklu sagremošanai specializēts zarnu trakts.
Uzvedība
Kopumā zvirbuļu dzimtas sugas ir sabiedriski putni. Daudzas sugas ligzdo kolonijās un daudzas sugas ārpus ligzdošanas sezonas uzturas baros, kas kopīgi barojas un nakšņo. Raksturīgi, ka kopīgi nakšņo tikai vienas sugas pārstāvji, bet barojoties bars var būt sajaukts no vairākām sugām. Nakšņošanai tiek izvēlēts kāds koks, biezi krūmi vai niedrājs. Nakšņošanas barā var kopā sanākt līdz 10 000 putnu. Izņēmums ir lielais zvirbulis (Passer motitensis). Ligzdošanas laikā tas neveido kolonijas, un pārējā laikā tie uzturas nelielās ģimeņu grupās.
Zvirbuļu dzimtas sugas ir vienas no retajām dziedātājputnu sugām, kas apkopj savu apspalvojumu smilšu vannās. Vispirms smiltīs tiek izkasīta nelielu iedobe, tad zvirbulis tajā ieguļas un ar spārniem met sev virsū smiltis, papildus ar knābi tīrot spalviņas. Zvirbuļi mazgājas arī seklā ūdens lāmā vai sausā, vieglā sniegā. Mazgāšanās ūdenī ir līdzīga smilšu vanniņu tehnikai. Zvirbulis stāv seklā ūdenī un ar spārniem sevi aprasina, arī galva tiek bāzta zem ūdens un pēc tam enerģiski purināta. Zvirbuļiem mazgāšanās tāpat kā barošanās ir kopīga, sabiedriska darbība. Vienā reizē kopīgi var mazgāties pat līdz 100 putniem, kas kopīgi čirkstina un vidžina.
Kana Kitahara
Kana Kitahara (ja; dzimusi ) ir japāņu futboliste, bijusi Japānas sieviešu futbola izlases dalībniece.
Flija
Flija (arī fli un flia) ir albāņu, arī balkānu ēdiens. Flija sastāv no vairākām kārtām, kas līdzinās crêpe un tiek apsmērētas ar krēmu, parasti pasniegta ar skābo krējumu.
Flijai nepieciešamas vienkāršas sastāvdaļas: milti, ūdens, sviests, jogurts un sāls. Galvenās sastāvdaļas (miltus, ūdeni un sāli) samaisa kopā, līdz tās kļūst līdzīgas pankūku mīklai. Mīklas kārtas tiek ceptas, izmantojot sfērisku metāla vāku, sauktu par sač.
Šindzo Abe
Šindzo Abe (ja, Shinzō Abe; dzimis, miris ) bija Japānas politiķis. Viņš divas reizes bija Japānas premjerministrs, pārstāvot Japānas Liberāldemokrātisko partiju, no 2012. līdz 2020. gadam bija tās prezidents.
2012. gada decembrī Abe atkārtoti kļuva par valsts premjerministru. savā Austrumeiropas un Centrāleiropas vizīšu turnejā Šindzo Abe apmeklēja Latviju un tikās ar Māri Kučinski.
Xbox One
Xbox One ir trešā konsole Microsoft Xbox spēļu konsoļu sērijā. Atšķirībā no iepriekšējās Microsoft konsoles, Xbox One bez ierastā DVD formāta atbalsta arī Blu-Ray diskus. Xbox One darbojas uz speciāli veidota astoņu kodolu AMD procesora, kura takts frekvence ir 1,75 GHz. Xbox One ir aprīkots ar grafisko procesoru, kas ir bāzēts uz AMD GCN arhitektūras ar 12 aprēķinu vienībām, kas kopā sastāda 768 grafiskos kodolus. Grafiskā procesora takts frekvence sastāda 853 Mhz, nodrošinot teorētisko veiktspēju 1,31 TFLOPS. Xbox One ir aprīkots ar 8 GB operatīvās atmiņas, un atkarībā no modifikācijas 500 GB vai 1 TB lielu cieto disku. Xbox One ir saderīgs ar vairākām Xbox 360 spēlēm pēc sistēmas programatūras atjaunošanas.
Xbox One pieslēgšanai pie TV tiek izmantots HDMI vads. Xbox One ir jauns dizains un jauns kontrolieris, Microsoft iztērēja vairāk kā 100 miljonus dolāru jaunā kontroliera izstrādei. tomēr tas ir ļoti līdzīgs Xbox 360 kontrolierim. Xbox One kontolieris izmanto divas AA baterijas vai atsevišķi iegādājamu akumulatoru. Baterijas, tāpat kā Xbox 360 konsolē, nevar uzlādēt, pieslēdzot kontrolieri pie konsoles.
Spēles
Brīdī, kad Xbox One nonāca tirgū, tam bija pieejamas 23 spēles: Angry Birds Star Wars, Assassin's Creed IV: Black Flag, Battlefield 4, Call Of Duty: Ghosts, Crimson Dragon, Dead Rising 3, FIFA 14, Fighter Within, Forza Motorsport 5, Just Dance 2014, Killer Instinct, LEGO Marvel Super Heroes, Lococycle, Madden NFL 25, NBA 2K14, NBA Live 14, Need For Speed: Rivals, Powerstar Golf, Ryse: Son of Rome, Skylanders: Swap Force, Xbox Fitness, Zoo Tycoon un Zumba Fitness: World Party. No pirmās pārdošanas dienas, 2013. gada 22. novembra līdz 3. decembrim piecas visvairāk pārdotās spēles bija: Call Of Duty: Ghosts ar 755 462 pārdotām kopijām, Battlefield 4 ar 436 069 pārdotām kopijām, Forza Motorsport 5 ar 355 148 pārdotām kopijām, Assassin's Creed IV: Black Flag ar 331 032 pārdotām kopijām un FIFA 14 ar 304 445 pārdotām kopijām.
Tikai viena no piecām visvairāk pārdotajām spēlēm Xbox One nav pieejama uz citām konsolēm vai PC un tā ir Forza Motorsport 5. Xbox One atbalsta spēles tiešsaistes režīmā, bet tam ir nepieciešams abonēt Xbox Live. Tiek ziņots, ka Microsoft šī servisa uzturēšanai izmanto vairāk kā 300 000 serverus.
Kinect
Kopā ar Xbox One Microsoft izlaida arī otrās paaudzes Kinect sensoru. Jaunās paaudzes Kinect sensors ir aprīkots ar augstākas izšķirtspējas kameru un spēj atpazīt sešus cilvēkus vienlaicīgi. Kad Xbox One nonāca pārdošanā visas konsoles tiek aprīkotas ar Kinect sensoru. Kinect sensors ļauj spēlēt noteiktas Xbox One spēles bez kontroliera. Tāpat Kinect nodrošina iespēju kontrolēt Xbox One ar balss palīdzību. Kinect sensors padarīja Xbox One dārgāku par saviem tiešajiem konkurentiem un vēlāk Microsoft izlaida arī versiju bez Kinect sensora.
Uzreiz pēc konsoles ieslēgšanas Xbox One ir nepieciešams sistēmas atjauninājums, bez kura lietotājam nebūs iespēja lietot konsoli. Visas Xbox One spēles ir nepieciešams instalēt uz konsoles cietā diska, tomēr pastāv iespēja uzsākt spēli, kamēr instalācija vēl nav pilnībā pabeigta. Pēc VGChartz datiem divās dienās tika pārdotas 1,186,324 Xbox One konsoles. Galvenais Xbox One konkurents ir Sony ražotais PlayStation 4 un Nintendo Wii U.
Ktēsifona
Ktēsifona bija sena pilsēta Tigras upes krastos, apmēram 35 kilometrus uz dienvidaustrumiem no mūsdienu Bagdādes.
Vairāk nekā 800 gadus tā bija Partas un Sasanīdu impērijas galvaspilsēta. To vairrākkārt ieņēma romieši. 651. gadā Persiju iekaroja musulmaņi, pilsēta panīka un par reģiona centru kļuva Bagdāde.
Slivena
Slivena (bg) ir pilsēta Bulgārijā. Pilsēta atrodas Bulgārijas centrālās daļas austrumos. Slivena ir Slivenas apgabala administratīvais centrs. 2016. gadā pilsētā dzīvoja 87,3 tūkstoši iedzīvotāju, no kuriem aptuveni 87% ir bulgāri. 7% no iedzīvotājiem ir čigāni, bet 3% ir turki.
Divoks Origī
Divoks Okots Origī (Divock Okoth Origi; dzimis ) ir Beļģijas futbolists, uzbrucējs, Beļģijas futbola izlases dalībnieks. Pašlaik (2022) spēlē Itālijas A sērijas klubā AC Milan.
Sasniegumi
Liverpool
Ķiploku sīpols
Ķiploku sīpols (la) ir amariļļu dzimtas suga. Tā galvenokārt ir sastopama Eiropā — biežāk sastopams teritorijā uz dienvidiem no Latvijas. Skandināvijas dienvidu daļā un Baltijā suga izplatīta nevienmērīgi. Latvijā sastopama tikai valsts rietumu un centrālajā daļā.
Apraksts
Ķiploku sīpols ir daudzgadīgs, 40-90 cm garš lakstaugs. Augam ir viens vai daži tumšsarkani, 1—2 cm lieli sīpoliņi. Sīpola apvalks ir pelēkbrūns, matēts. Stublājs ir stāvs, uz tā ir 3—5 aptuveni 8—20 cm garas un 0,6—1,3 cm platas, plakanas lapas, kas sniedzas apmēram līdz stublāja vidum. Lapas mala, dažreiz arī vidusdzīsla raupja. Lapas piestiprinājums stublājam ir nolaideni makstveidīgs. Ziedēšanas laikā lapas jau ir atmirušas. Ziedu čemurā ir gan ziedi, gan vairvasiņas. Dažreiz ir tikai vairvasiņas vai tikai ziedi. Vīkala lapas ir divas, vīkals paliekošs, garāks nekā čemurs. Apziednis ir tumši purpursārts, iekšējā gredzena putekšņlapu kātiņš ir plats, ar īlenveida zobiņu katrā pusē. Ziedi čemurā ir dažāda garuma, stāvos ziedkātos. Zied jūnija beigās un jūlijā.
Viļānu ezers
Viļānu ezers ir ezers Rēzeknes novada Viļānu pagasta austrumu daļā.
Ezers novietojies uz austrumiem no Viļānu pilsētas pie Viļānu purva. Piekrastē grīšļi un vilkvālītes.
Zigismunds Lurjē
Zigismunds Lurjē (de; ru) bija Latvijas šahists, kas studiju laikā no 1901. līdz 1907. gadam Baltijas Šaha savienības kongresos pārstāvēja Tērbatu.
Viņa profesija bija ārsts.
Biogrāfija
19. gadsimta beigās un 20. gadsimta sākumā Lurjē bija viens no Rīgas spēcīgākajiem šahistiem. Viņš piedalījās četru Baltijas Šaha savienības kongresu šaha turnīros, no tiem divos ieņēma otro vietu. 1907. gada kongresā Rīgā galvenā turnīrā spēlēja 16 šahisti, kas pirmajā etapā — priekšsacīkstēs bija sadalīti divās apakšgrupās. No katras apakšgrupas finālam kvalificējās trīs labākie. Lurjē pārliecinoši uzvarēja savā apakšgrupā, iegūstot 6,5 punkti no 7 iespējamiem un apsteidzot 2.—3. vietas ieguvējus V. Zonu (Rēvele) un A. Otu (Tērbata) par diviem punktiem. Finālturnīra finišu K. Rozenkrancs un S. Lurjē sasniedza ar vienādu punktu summu. Uzvarētāja noskaidrošanai izspēlēja papildus partiju, kurā uzvarēja Kārlis Rozenkrancs un kļuva par turnīra uzvarētāju. 1913. gada kongresā Jelgavā galvenā turnīrā cīnījās 15 šahisti. Lurjē ieguva 10,5 punktus no 14 un bija otrais, par vienu punktu atpaliekot no uzvarētāja Alfrēda Hartmaņa.
Zvārtu akmens
Zvārtu akmens ir akmens, kas atrodas Valmieras novada Burtnieku pagasta austrumu daļā lauku ceļa malā uz ziemeļaustrumiem no Zvāršu mājām. Vietējas nozīmes arheoloģijas piemineklis.
Plašāk tas pazīstams kopš 1985. gada. Akmens virsma nedaudz izliekta, līdzena. Uz akmens ir iekalti divi uzraksti. Pirmais uzralsts "C + D 1600", kas iekalts ar metāla instrumentu. Iespējams, uzraksts apzīmē kādu robežu ar tās noteikšanas gadu. Otrs uzraksts sastāv no burta "Z" (vai "N") un skaitļa "1843", kas tāpat varētu būt robežas atzīme, tikai 243 gadus vēlāk.
320-W. latviešu policijas (sardzes) bataljons
'''320-W. latviešu policijas (sardzes) bataljons''' bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar izformēšanu 1944. gada 20. septembrī, tā 3. rotu pilnā sastāvā iekļaujot 20-E. Rīgas bataljonā.
Izveidošana
320-W. policijas bataljonu saformēja pulkvežleitnants Osvalds Meija 1943. gada 1. decembrī Rīgā no 20-E. bataljona 5., 6., 7., un 8. rotas sastāva, par komandieri tika iecelts kapteinis Aleksandrs Lēvings.
Dienesta gaitas
Bataljons pildīja sardžu dienestu galvenokārt Rīgā, bet arī Ķegumā, Jelgavā un Liepājā. Bataljonu izformēja 1944. gada 20. septembrī, 3. rotu pilnā sastāvā iekļaujot 20-E. Rīgas bataljonā kā 5. rotu.
Berta Karlika
Biogrāfija
Berta Karlika dzimusi 1904. gadā Vīnē, Austroungārijā. Sākumizglītību apguvusi mājās, iemācījusies franču, angļu un nīderlandiešu valodu, kā arī klavierspēli. No 1919. līdz 1923. gadam mācījusies ģimnāzijā, pēc tam 1927. gadā pabeigusi Vīnes Universitāti (specialitātē fizika un matemātika).
Mācoties universitātē, iesaistījās zviedru fiziķa Hansa Petersona pētnieku grupā Rādija institūtā, strādāja ar scintilāciju skaitītāju. Pēc tam Karlika saņēma stipendiju mācībām no Starptautiskās federācijas sievietēm ar augstāko izglītību. Pēc zinātniskā grāda iegūšanas fizikā strādāja ģimnāzijā, kurā agrāk pati bija mācījusies.
Zinātniskā darbība
1930. gadā Karlika sāka strādāt Viljama Henrija Brega vadītajā laboratorijā Londonā. Veica pētījumus kristalogrāfijā, izmantojot rentgendifraktometrijas metodes. Kopā ar vēl divām kolēģēm izveidoja sieviešu kristalogrāfijas zinātnieču grupu. Karlika apmeklēja Marijas Sklodovskas-Kirī Rādija institūtu Parīzē. Vēlāk savas dzīves laikā Karlika uzturēja zinātniskos sakarus un sarakstījās ar vairākām zinātniecēm sievietēm, tai skaitā ar pazīstamo austriešu fiziķi Līzi Meitneri.
1931. gadā Karlika sāka strādāt Rādija pētniecības institūtā Vīnē (Institut für Radiumforschung). No 1937. gada viņai tika atļauts lasīt lekcijas. Pamazām viņas karjera institūtā attīstījās.
Vienlaicīgi ar darbu institūtā Karlika pievienojās jūras ūdens pētniecības grupai, ko vadīja Hanss Petersons. Viņa nodarbojās ar jūras ūdens urāna piesārņojuma bioloģiskajiem jautājumiem.
Otrā pasaules kara laikā Karlika veica savus nozīmīgākos atklājumus. Viņa atrada 1940. gadā atklātā 85. ķīmiskā elementa astata klātbūtni dabiskās sabrukšanas procesu produktos. Par savu atklājumu Karlika 1947. gadā saņēma Austrijas Zinātņu akadēmijas dibināto Haitingera balvu ķīmijā. 1954. gadā Karlika tika apbalvota ar Vilhelma Eksnera medaļu.
1945. gadā Karlika kļuva par Vīnes Rādija pētniecības institūta pagaidu direktori, bet no 1947. gada — par direktori. Šajā amatā viņa nostrādāja līdz 1974. gadam. 1950. gadā Karlika tika apstiprināta par Vīnes Universitātes asociēto profesori, bet 1956. gadā kļuva par pirmo sievieti Vīnes Universitātē, kas ieguvusi profesora vietu (ordentliche Professur). 1974. gadā Karlika devās pensijā, tomēr turpināja strādāt institūtā līdz savai nāvei 1990. gadā.
Interbaltija
Interbaltija ir Latvijas pilna servisa nekustamo īpašumu kompānija. Dibināta 1992. gadā. Galvenais birojs atrodas Rīgā, Martas ielā 5. Uzņēmums un tā darbinieki sertificēti Latvijas un starptautiskajā nekustamā īpašuma tirgū, ir «Atzīti Eiropas vērtētāji» (Recognized European Valuer) un Latvijas Nekustamo Īpašumu Darījumu Asociācijas (LANĪDA) biedri.
Ziemeļģermāņu valodas
Ziemeļģermāņu valodas ir indoeiropiešu valodu saimes ģermāņu valodu grupas apakšgrupa, pie kuras pieder dāņu, fēriešu, islandiešu, norvēģu un zviedru valoda.
Šī valodu grupa dažkārt tiek dēvēta par ziemeļnieku valodām. Skandināvijā tiek lietots termins skandināvu valodas, ar ko apzīmē valodas, kurās sazinās šajās trijās valstīs, neiekļaujot islandiešu un fēriešu valodu. Ziemeļvalstīs apmēram 20 miljoniem cilvēku kāda no skandināvu valodām ir dzimtā valoda.
Augusto Sesars Sandino
Augusto Sesars Sandino (es,, dzimis kā Augusto Nikolass Kalderons Sandino (Augusto Nicolás Calderón Sandino), miris ), plašāk pazīstams kā Augusto Sandino bija Nikaragvas partizānu kustības karavadonis, kas  no 1927. līdz 1934. gadam cīnījās pret Amerikas Savienoto Valstu īstenoto okupāciju.
2010. gadā Nikaragvas parlaments Sandino vienbalsīgi pasludināja par nacionālo varoni.
Burtnieku mācītājmuiža
Burtnieku mācītājmuiža bija Vidzemes mācītājmuiža, kas atradās mūsdienu Valmieras novada Burtnieku pagastā, Burtnieka ezera dienvidaustrumu krastā pie Burtnieku baznīcas. Vēsturiskais Burtnieku draudzes novada mācītāja miteklis. Burtnieku mācītājmuiža ir 18. gadsimta otrās puses/19. gadsimta sākuma valsts nozīmes arhitektūras piemineklis. Atsevišķi arhitektūras pieminekļi ir mācītāja māja (1774. gads), stallis (1793. (1992.) gads), klēts (1810. (1993.) gads), bet mācītāja mājas krāsns ir 18. gadsimta beigu valsts nozīmes mākslas piemineklis.
Draudzes novads pieminēts 1434. gadā. Zviedru Vidzemes laikā 1654. gadā ugunsgrēkā nodega vecā Burtnieku baznīca, kas atradās pie Burtnieku muižas. 1683. gadā tika uzsākta jaunas mūra baznīcas celšanu tagadējā tās atrašanās vietā. Pēc Lielā Ziemeļu kara par Burtnieku mācītāju kalpoja J. B. Fišers. No 1769. līdz 1816. gadam draudzes mācītājs bija J. H. Gūleke. Mācītāja māja celta 1774. gadā, pēc tam, kad nodega iepriekšējā. No 1817. gada draudzes mācītājs bija Tērbatas Universitātes rektora Georga Frīdriha Parrots dēls V. F. Parots, bet pēc viņa T. L. Girgensons.
Maideli
Maideli jeb Maideļi  bija senprūšu izcelsmes vācbaltiešu dzimta viduslaiku Livonijas konfederācijā, vēlāk Krievijā un Vācijā.
Vēsture
Dzimtas piederīgie par savu ciltstēvu uzskata senprūšu vadoni Maidelu (Maidelo), kas 1255. gadā kristījies un kļuvis par Vācu ordeņa vasali. Zināms arī, ka jau 1241. gadā Liber Census Daniæ pieminēts Viruzemes ciems Maydalae, ko 1404. gadā Livonijas ordenis iznomāja Hinkem Maidelam (Hinke Maydel).
1729. gadā dzimta ierakstīta Kurzemes bruņniecības, 1746. gadā Igaunijas bruņniecības, 1858. gadā Vidzemes bruņniecības matrikulā. 1865. gadā Krievijas impērijas Senāts apstiprināja dzimtas tiesības uz barona titulu un ģerboni.
Ģeometriskā modelēšana
Ģeometriskā modelēšana ir zars no lietišķās matemātikas un skaitļošanas ģeometrijas, kas pēta metodes un algoritmus priekš matemātiskām formām.
Ģeometriskajā modelēšanā apgūstamās formas galvenokārt ir divdimensiju vai trīsdimensiju, lai gan daudzus tā rīkus un principus var pielietot jebkurai galīgai dimensijai. Šobrīd lielākā daļa no ģeometriskās modelēšanas tiek veikta ar datoriem vai datorizētām lietojumprogrammām. Divdimensiju modeļi ir svarīgi datoru tipogrāfijā un tehniskajā zīmēsanā. Trīsdimensiju modeļi ir galvenie elementi datoru projektēšanas un izgatavošanas jomā (CAD / CAM) un plaši izmantoti daudzās pielietojamās tehniskās jomās, piemēram, civilajā un mehāniskajā inženierijā, arhitektūrā, ģeoloģijā un medicīnas attēlu apstrādē.
Ģeometriskie modeļi parasti atšķiras no procesuālajiem un objektorientētajiem modeļiem, kuri netieši nosaka formu ar necaurspīdīgu algoritmu, kas uzģenerē tā izskatu. Tie ir arī pretstatā digitālajiem attēliem un tilpuma modeļiem, kas attēlo formu, kas sniedz bezgalīgi rekursīvu definīciju. Tomēr šīs atšķirības bieži ir neskaidras: piemēram, digitālo attēlu var interpretēt kā krāsu kvadrātu kolekciju; un ģeometriskās formas, piemēram, apļi, ir definēti ar netiešajiem matemātiskajiem vienādojumiem. Arī fraktāles modelis dod parametrisko vai netiešo modeli, ja tā rekursīvā definīcija ir saīsināta līdz galīgam dziļumam.
Nēderreina
Nēderreina (nl) ir Reinas deltas atteka Nīderlandes teritorijā. Iztece — vēsturiski no Reinas, mūsdienās — no Pannerdenas kanāla. Tek rietumu virzienā. Apdzīvotās vietas upes krastos — Arnema, Rēnene un Vijkbijdūrstede. Netālu no Arnemas no Nēderreinas atdalās Eisele. Pie Vijkbijdūrstedes no Nēderreinas atdalās Līkā Reina, bet Nēderreina tālāk tiek dēvēta par Leku. Līkā Reina antīkos laikos bija Romas impērijas robežupe, mūsdienās tā ir ievērojami izsīkusi. Pie Arnemas esošā Nēderreinas tilta 1944. gada septembrī risinājās Arnemas kaujas centrālie notikumi, kas attēloti 1977. gada Ričarda Atenboro filmā A Bridge Too Far.
Nipūra
Nipūra bija Senās Divupes pilsēta, kas mūsdienās atrodas Irākas teritorijā. Kaut arī pilsēta vēsturiski nebija politiski spēcīga, tā bija ievērojams reliģiskais centrs, jo šeit atradās galvenā šumeru dieva Enlila templis. Enlils bija vēja, gaisa un vētru dievs šumeriešu panteonā.
Mūnbejs
Mūnbejs (en) vai Lunas līcis (es), tulkojumā — ‘Mēness līcis’, ir ap 8,5 km garš un platākajā vietā līdz 13,5 km plats līcis Livingstona salas austrumu piekrastē Antarktikā, Dienvidšetlendas salu arhipelāgā. Izvietojies starp Edinburgas kalnu ziemeļos un Renjē ragu dienvidos, tā atvērtā daļa piekļaujas Makfārleina šaurumam. Līcī vairākas salas, lielākā no kurām ir Hāfmūna.
Līci atklāja un aptuveni nokartēja 19. gadsimta sākuma britu un amerikāņu roņu mednieki un sauca to par Elefantbeju (Elephant Bay) pēc tā piekrastē mītošajiem jūras ziloņiem vai Megija līci (Maggys Cove). 1935. gadā līci atkārtoti nokartēja Discovery International ekspedīcija un pārdēvēja to pēc asociācijas ar Hāfmūnas salu. Kopš 1953. gada Hāfmūnas salā darbojas Argentīnas polārstacija Kamara.
Nekustamā īpašuma vērtēšana
Nekustamā īpašuma vērtēšana ir nekustamā īpašuma objekta tirgus cenas noteikšanas process, ko vada sertificēts vērtētājs. Vērtējums paredz arī īpašuma tiesību noteikšanu objekta īrei, pārdošanai vai citādai izmantošanai.
Latvijas teritorijā nekustamā īpašuma vērtētāja sertifikātu izsniedz LĪVA (Latvijas Īpašumu Vērtētāju Asociācijas) sertifikācijas birojs. Visi Latvijas sertificētie īpašuma vērtētāji norādīti vērtētāju reģistrā un darbojas lielāko Latvijas nekustamo īpašumu kompāniju sastāvā (piemēram: LATIO, INTERBALTIJA, ARCO REAL ESTATE u. c.).
Definīcija: ''Tirgus vērtība ir aprēķināta summa – par kādu vērtēšanas datumā  īpašumam būtu jāpāriet no viena īpašnieka pie otra savstarpēji nesaistītu pušu darījumā starp labprātīgu pircēju un labprātīgu pārdevēju pēc atbilstoša piedāvājuma, katrai no pusēm rīkojoties kompetenti, ar aprēķinu un bez piespiešanas. (Latvijas Standarts LVS401;2013, p.2.1.11)''
Aržanteija
Aržanteija ir ceturtā apdzīvotākā komūna Parīzes priekšpilsēta pēc Buloņas-Bijankūras, Sendenī un Montrē.
Cilvēki
Aržanteijā ir dzimuši:
Pūpoli 1
Pūpoli 1 (agrāk Pūpoli) ir ciems Valmieras novada Brenguļu pagastā. Atrodas pagasta ziemeļu daļā.
Apdzīvotā vieta atrodas nomaļus no valsts autoceļiem, netālu no dzelzceļa līnijā Rīga—Lugaži.
Sojuz-3
Sojuz-3 (Союз-3) bija PSRS Sojuz sērijas kosmosa kuģis. Tas orbītā tika palaists. Kosmosa kuģis pietuvojās bezpilota kuģim Sojuz-2, bet saslēgties ar to neizdevās kosmonauta kļūdas dēļ.
Tas bija PSRS pirmais pilotētais lidojums pēc Sojuz-1 katastrofas 1967. gada aprīlī. Pirmo reizi publiski tika publicēta nesējraķete ar Sojuz-3 starta laukumā, tā bija pirmā reize, kad ārpasaule ieraudzīja R-7 saimes raķeti.
Apkalpe
Kuģa Sojuz-3 apkalpe augšupceļā un lejupceļā:
Dublējošā apkalpe:
Rezerves apkalpe:
Lidojuma uzdevumi
Galvenais lidojuma uzdevums bija modificēta saslēgšanās mezgla izmēģināšana. Sākotnēji bija paredzēta tuvošanās un saslēgšanās ar bezpilota pasīvo kuģi Sojuz-2 automātiskā režīmā. Automātiskās saslēgšanās operācijas jau bija veiksmīgi veiktas vairākos bezpilota kuģu lidojumos. Pilotējamā kuģī bija arī saslēgšanās rokas vadības sistēma, kas bija rezerves variants, ja sabojājusies automātiskā sistēma. Gaisa spēku vadība tomēr uzstāja, lai šajā reizē tuvošanos vadītu kosmonauts.
Lidojuma gaita
tika palaists bezpilota pasīvais kuģis Sojuz-2
Sojuz-3 tika palaists 08:34:18 UTC ar nesējraķeti Sojuz no Baikonuras kosmodroma 31. starta laukuma 6. palaišanas iekārtas. Sojuz-3 tika ievadīts orbītā netālu no Sojuz-2, kas bija palaists 25. oktobrī. Pirmajā apriņķojumā automātika satuvināja kuģus no līdz 200 metriem. Tad Beregovojs pārņēma vadību manuāli. Tuvošanās notika Zemes ēnā, un kosmonauts kuģi orientēja pēc Sojuz-2 gaismas signāliem. Viņš kļūdījās signālu interpretācijā, un abi kuģi bija pavērsti 180 grādu viens pret otru, tas ir, "ar kājām gaisā". Orientācijas sistēmas antenas kuģu sānos tagad tās bija pretējās pusēs. Tuvojoties, automātiski tika uzturēta orientācija pēc antenām, bet Beregovojs redzēja, ka Sojuz-2 saslēgšanās mezgls novirzās sāņus. Neiedomājoties, ka tas notiek orientācijas kļūdas dēl, viņš vairākas reizes atvirzīja Sojuz-3 atpakaļ un no jauna tuvojās, bet Sojuz-2 katru reizi novirzījās sāņus. Kad kosmosa kuģi izgāja no ēnas, tika secināts, ka orientācijas dzinēju degvielas krājumi bija gandrīz iztērēti. Tika nolemts neturpināt saslēgšanās mēģinājumus.
Nākamās divas dienas Sojuz-3 turpināja lidojumu orbītā, Beregovojam veicot topogrāfiskus un meteoroloģiskus novērojumus. Tika veikts arī televīzijas seanss. 30. oktobrī Sojuz-3 atgriezās uz zemes. 07:25:03 UTC nolaižamais aparāts nolaidās Kazahstānā, uz ziemeļiem no Karaghandi.
Sekas
Lai nepieļautu problēmas, kas skāra Sojuz-3, tika nolemts:
Stābeģi
Stābeģi ir ciems Limbažu novada Alojas pagastā. Atrodas pagasta austrumu daļā 3 km no pagasta centra Alojas un 120 km no Rīgas.
Apdzīvotā vieta atrodas netālu no Soģupes.
Rēzeknes Vissvētākās Dievdzemdētājas piedzimšanas pareizticīgo baznīca
Rēzeknes Vissvētās Dievdzemdētājas pareizticīgo baznīca atrodas pilsētas centra skvērā, iepretim piemineklim "Vienoti Latvijai" un pilsētas domes ēkai. Baznīca ir valsts nozīmes arhitektūras piemineklis.
Vēsture
Pēc Krievijas imperatora Nikolaja I vizītes Rēzeknē, 1834. gadā tika pieņemts lēmums par pareizticīgo baznīcas celtniecību pilsētā. Būvniecības darbi tika uzsākti 1840. gadā pēc Pēterburgas arhitektu Dāvida Viskonti un Šerlemana Bodē II izstrādātā projekta. Tās iesvētīšana notika 1846. gada 25. jūnijā - par godu Dievmātes dzimšanai. Tikai astoņus gadus pēc baznīcas iesvētīšanas, 1854. gadā, sliktās ķieģeļu kvalitātes un būvētāju nekompetences dēļ tā bija tuvu sabrukumam. Baznīca uz laiku tika slēgta un tajā notika remontdarbi, lai novērstu nepilnības. Šajā laikā dievnams ieguva ieskatu, kādu to pazīst mūsdienās.
Arhitektūra
Baznīca ir klasisks bazilikālās kulta celtnes paraugs. Tai ir izcelta ieejas daļa un divi torņi, kuri atrodas uz ēkas centrālās ass. Baznīcas celtniecības materiāls ir ķieģeļi, kas apmesti. Tās apmetums krāsots baltā krāsā ar ziliem akcentiem. Torņu kupoli - zili. Interjerā plaši izmantots koks, ar sienu krāsojumiem ir izgreznots kupols un pārsegumu velves. Dievnamā ir ļoti grezna trīslīmeņu ikonostass. Blakus baznīcai, tās kreisajā pusē atrodas neliela mūra kapliča, kas veltīta Krievijas imperatora Aleksandra II brīnumainajai izglābšanai pēc vilciena katastrofas 1866. gada 4. aprīlī. Kapliča iesvētīta 1867. gada 8. septembrī.
Pa labi no baznīcas ieejas atrodas metālā kalta kapliča, kur apbedīts Adamovas muižas īpašnieks, ģenerālis Karaulovs, kurš bija baznīcas mecenāts. Blakus ir apbedīta arī viņa sieva Helēna. Kapliča ir izgatavota Pēterburgā (pēc citiem avotiem - Šveicē), pēc tam atvesta uz Rēzekni un samontēta.
Zvirbuļi
Zvirbuļi jeb īstie zvirbuļi (Passer) ir zvirbuļu dzimtas (Passeridae) zvirbuļveidīgo putnu ģints, kas apvieno 28 sugas. Vispazīstamākās sugas pasaulē ir mājas zvirbulis (Passer domesticus) un lauku zvirbulis (Passer montanus), kuras ir arī vienīgās Latvijā sastopamās zvirbuļu sugas.
Saskaņā ar 2001. gada ģenētiskajiem pētījumiem ģints vecākā suga ir Āfrikā dzīvojošais Kāpzemes zvirbulis (Passer melanurus).
Izplatība
Zvirbuļu sugu dabīgais izplatības areāls ir Eiropa, Āfrika un Āzija. Mūsdienās zvirbuļi ir introducēti daudzās vietās pasaulē, tie ir sastopami arī Amerikā, Austrālijā un citur. Zvirbuļi pamatā uzturas atklātā ainavā. Tie var būt dažādi zālāji, pļavas, savanna, krūmāji un pat tuksneši.
Izskats un īpašības
Zvirbuļi ir maza un vidēja auguma putni. Mazākais ģintī ir kastaņbrūņais zvirbulis (Passer eminibey), kura ķermeņa garums mazākajiem indivīdiem ir 10,5 cm, svars 13,4 g. Lielākais ir papagaiļknābja zvirbulis (Passer gongonensis), kura ķermeņa garums lielākajiem indivīdiem ir 18 cm, svars 42 g. Abi ir arī zvirbuļu dzimtas mazākais un lielākais zvirbulis. Zvirbuļu tipiskais apspalvojums ir brūns vai pelēkbrūns, tiem bieži ir melnas, baltas vai dzeltenas pazīmes. Košākie ir Sudānas zvirbulis (Passer luteus) un dzeltenais zvirbulis (Passer euchlorus), kuru apspalvojums ir dzeltenā krāsā. Zvirbuļiem ir spēcīgs, masīvs, konusveida knābis, kas piemērots sēklu ēšanai. Knābja virspuse ir viegli izliekta uz augšu. Visām zvirbuļu ģints sugām dziesma ir līdzīga mājas zvirbuļa čiepstēšanai.
Dzīves veids
Vairākas zvirbuļu sugas ir piemērojušās dzīvei cilvēka tuvumā. Visas zvirbuļu sugas barojas ar sēklām, kas sabirušas uz zemes. Tomēr ligzdošanas laikā tie barojas arī ar kukaiņiem. Dažas sugas varētu saukt par visēdājām, piemēram, mājas zvirbuli un pelēkgalvas zvirbuli (Passer griseus), kas barojas pilsētu atkritumu izgāztuvēs gandrīz ar jebko, ko var atrast. Lielākā daļa zvirbuļu ir sabiedriski putni un visu laiku uzturas baros.
Šiori Mijake
Šiori Mijake (ja; dzimusi ) ir japāņu futboliste, bijusi Japānas sieviešu futbola izlases dalībniece.
Somzīlīšu dzimta
Somzīlīšu dzimta (Remizidae) ir viena no dziedātājputnu (Passeri) dzimtām, kas pieder zvirbuļveidīgo kārtai (Passeriformes). Tajā ir 11 sugas, kas sistematizētas 3 ģintīs.
Sastopamas Eirāzijā, Āfrikā un Ziemeļamerikā. Lielākā no visām trijām ģintīm ir Āfrikas somzīlīšu ģints (Anthoscopus), kas apvieno 6 sugas. Toties dzeltengalvas zīlīšu ģints (Auriparus) ir monotipiska (tikai viena suga).
Latvijā
Latvijā sastopama viena somzīlīšu dzimtas suga — somzīlīte (Remiz pendulinus), kas piemērotās vietās, gar dažādiem ūdenstilpēm ar aizaugošiem krastiem, ir diezgan parasta ligzdotāja.
Izskats
Somzīlīšu dzimtas sugas ir maza auguma putni, līdzīgi zīlītēm. Ķermeņa garums, atkarībā no sugas, ir 7,5—11 cm, svars 4,6—12,5 g. Lielākā dzimtā ir somzīlīte. Knābis smalks, gals ass kā adata. Spārni īsi un noapaļoti, aste īsa. Apspalvojums gaiši pelēks, balts vai dzeltens. Dažām sugām ir melnas, kastaņbrūnas, koši dzeltenas vai sarkanas detaļas.
Uzvedība
Eirāzijas ziemeļu reģiona somzīlīšu sugas ir gājputni, tomēr lielākā daļa sugu ir nometnieki. Somzīlītes galvenokārt uzturas atklātās ainavās ar kokiem un krūmiem, sastopamas gan tuksnešos, gan purvos, gan lietusmežos. Tās ir sabiedriskas un veido nelielus barus.
Somzīlītes, līdzīgi kā zīlītes, ir ļoti aktīvas un enerģiskas, izveicīgas un akrobātiskas, spējot karāties koku zaros ar galvu uz leju. Barojas galvenokārt ar kukaiņiem. To samērā garais un smalkais knābis piemērots, lai aizsniegtu kukaiņus pat vissmalkākajās spraudziņās un mizu rieviņās. Lielākus kukaiņus pietur ar pirkstiem, kamēr ar knābi to saplosa gabalos. Barojas arī ar nektāru, sēklām un augļiem.
Dzimtas nosaukums — somzīlītes — norāda uz šo zīlīšu īpatnējo ligzdas veidu, kas atgādina bumbierveida somu. Ligzda tiek vīta no zirnekļu tīkliem, dzīvnieku vilnas un mīkstiem augiem, konstrukciju papildus nostiprinot ar koka zariem vai auga stublājiem, kurā ligzda tiek būvēta. Āfrikas somzīlīšu ligzdas ir īpaši sarežģītas — virs īstās ligzdas ieejas ir arī viltus ieejas uz viltus kambariem. Turklāt īstā ieeja tiek paslēpta zem klapes, kas, putnam ielienot ligzdā, pati aizveras.
Sistemātika
Somzīlīšu dzimta (Remizidae)
Valsts aizsargājamie kultūras pieminekļi Lubānas novadā
Šajā lapā apkopoti valsts aizsargājamie kultūras pieminekļi Lubānas novadā.
Bēdīgi slavenie mērgļi
"Bēdīgi slavenie mērgļi" (en) ir 2009. gada kara filma, kuras scenārists un režisors ir Kventins Tarantīno. Filmā tiek parādīta divu izdomātu Nacistiskās Vācijas vadoņu slepkavība. Galvenās lomas filmā atveido Breds Pits, Kristofs Valcs, Maikls Fasbenders, Eli Rots, Diāna Krīgere, Daniels Brīls, Tils Švaigers un Melānija Lorāna.
Filma guva komerciālus panākumus, gūstot 321 miljonu ASV dolāru lielus ieņēmumus, tādējādi tā tobrīd bija Tarantīno visvairāk nopelnījusī filma. "Bēdīgi slavenie mērgļi" tika nominēti astoņām Amerikas Kinoakadēmijas balvām, tai skaitā kā labākā filma, tomēr saņēma tikai vienu balvu (Kristofs Valcs par labāko otrā plāna lomu).
321-F. latviešu policijas bataljons
'''321-F. latviešu policijas bataljons''' bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1944. gada 14. februārī ar iekļaušanu 3. Cēsu latviešu brīvprātīgo policijas pulkā kā III bataljons.
Izveidošana
321-F. policijas bataljonu saformēja pulkvežleitnants Pēteris Penčuks ar kapteini Gothardsonu un virsleitnantu Zuiku 1943. gada 22. decembrī Daugavpils apriņķī no apriņķa aizsargiem.
Dienesta gaitas
Neapmācītu, nepilnīgi bruņotu un apgādātu 321-F. bataljonu jau 30. decembrī nosūtīja uz Abrenes apvidu, vēlāk tas saņēma pavēli pāriet robežu Krievijas teritorijā, kur Svoļnas rajonā tika nodarbināts partizānu apkarošanā. 1944. gada 14. februārī bataljonu iekļāva 3. Cēsu latviešu brīvprātīgo policijas pulkā kā III bataljonu.
Nikola Gruevskis
Nikola Gruevskis (mk,, dzimis ) ir Ziemeļmaķedonijas politiķis, no 2006. līdz 2016. gadam bija Maķedonijas premjerministrs. No 1999. līdz 2002. gadam bija Maķedonijas finanšu ministrs. 2018. gada maijā tika notiesāts par korupciju, piespriestais sods ir divi gadi cietumā. 2018. gada novembrī aizbēga no valsts uz Ungāriju, kas piešķīra viņam politisko patvērumu.
Hermafrodīts
Hermafrodīts (el2) ir organisms, kam ir gan vīriešu, gan sieviešu dzimuma dzimumorgāni.
Vairumam augstāko augu (tiem, kuriem nav dalījuma dzimumos, t.i., kuri nav divmāju augi) hermafrodītisms ir normāla parādība. Šādiem augiem vienam un tam pašam īpatnim ir gan vīrišķie, gan sievišķie ziedi (vienmājas augiem), vai arī to ziediem vienlaicīgi ir gan auglenīca, gan putekšņlapas.
Normāla parādība hermafrodītisms ir arī vairākiem zemākajiem dzīvniekiem, piemēram, gliemežiem. Vairumam augstāko dzīvnieku, kā arī cilvēkiem hermafrodītisms ir anomālija. Tiek izšķirts divu veidu hermafrodītisms: īstais un neīstais jeb pseidohermafrodītisms. Cilvēkam ar īsto hermafrodītismu ir gan sēklinieki, gan olnīcas. Cilvēkam ar neīsto hermafrodītismu ir tikai viena dzimuma dzimumorgāni (vai nu sēklinieki, vai arī olnīcas), tomēr pastāv neatbilstība starp dzimumdziedzeriem, iekšējiem un ārējiem dzimumorgāniem un sekundārajām dzimumpazīmēm.
Termins "hermafrodīts" cēlies no Afrodītes un Hermeja dēla Hermafrodīta (dievi viņu bija savienojuši vienā ķermenī ar nimfu Salmakīdu) vārda.
Somzīlītes
Somzīlītes, somzīlīšu ģints (Remiz) ir viena no somzīlīšu dzimtas (Remizidae) ģintīm, kas apvieno 4 mūsdienās dzīvojošas sugas. Izplatītas Eiropā un Āzijā. Lielākā sugu dažādība mājo Āzijā.
Latvijā
Latvijā sastopama viena somzīlīšu ģints suga — somzīlīte (Remiz pendulinus), kas piemērotās vietās, gar dažādiem ūdenstilpēm ar aizaugošiem krastiem, ir diezgan parasta ligzdotāja.
Kopīgās īpašības
Somzīlīšu ģints sugas ir maza auguma putni, līdzīgi zīlītēm. Tās visas ir apmēram vienādi lielas: ķermeņa garums apmēram 9—12 cm, svars 7,5—12,5 g. Knābis smalks, gals ass kā adata. Spārni īsi un noapaļoti, aste īsa. Apspalvojums gaiši pelēkbrūns līdz kastaņbrūns. Šīs grupas somzīlītēm raksturīga tumša sejas maska, kas var būt gan melna, gan tumši brūna. Toties melngalvas somzīlītei (Remiz macronyx) melna ir visa galva.
Ģints nosaukums — somzīlītes — norāda uz šo zīlīšu īpatnējo ligzdas veidu, kas atgādina bumbierveida somu. Ligzda tiek vīta no zirnekļu tīkliem, dzīvnieku vilnas un mīkstiem augiem, konstrukciju papildus nostiprinot ar koka zariem vai auga stublājiem, kurā ligzda tiek būvēta.
Nītaureņi
"Nītaureņi" ir vienīgā jaunatnes organizācija Amatas novadā. Biedrība arī organizē un koordinē brīvprātīgo darbu, par ko saņēmuši titulu “Gada brīvprātīgais 2015”.
2016. gadā biedrības vadītāji saņēma Borisa un Ināras Teterevu fonda godinājumu. Organizācijas valdes priekšsēdētājs Mārtiņš Šteins saņēma godinājumu par darbu ar brīvprātīgajiem jauniešiem un līdzcilvēku iesaistīšanu Nītaurei un Amatas novadam nozīmīgos pasākumos, bet projektu koordinatore Dina Ivanova — par jauniešu brīvā laika organizēšanu Nītaurē un Amatas novadā.
2020. gada 28. decembrī organizācija saņēma Latvijas Republikas Izglītības un zinātnes ministrijas konkursa “Labākais darbā ar jaunatni 2020” apbalvojumu nominācijā “Līdzdalības stiprinātājs” kategorijā — jaunatnes organizācija, biedrība un nodibinājums, kas veic darbu ar jaunatni vietējā līmenī.
Gravas (Strazdes pagasts)
Gravas ir ciems Talsu novada Strazdes pagastā. Izvietojies pagasta ziemeļaustrumos 6,5 km no pagasta centra Strazdes, 23 km no novada centra Talsiem un 103 km no Rīgas. Apdzīvotā vieta izveidojusies pie bijušās Gravu mežniecības. Gravās atrodas atpūtas komplekss «Mednieku pils» un Gravu kapi.
Leons Sisē
Anrī Leons Viktors Sisē (fr; dzimis, miris ) bija franču burātājs, divu olimpisko sudraba medaļu ieguvējs 1900. gada vasaras olimpiskajās spēlēs.
Sisē 1900. gada Parīzes olimpiskajās spēlēs startēja burāšanas sacensībās. Open klases sacensībās viņš nefinišēja, bet 2 līdz 3 tonnu laivu klases pirmajā un otrajā braucienā viņš izcīnīja sudraba medaļas. Sacensībās viņš startēja kopā ar tautiešiem Žaku Dukē, Ogistu Godinē un Anrī Mialarē.
Džordans Lukaku
Džordans Zaharī Lukaku Menama Mokelenge (Jordan Zacharie Lukaku Menama Mokelenge; dzimis ) ir Beļģijas futbolists, aizsargs, Beļģijas futbola izlases dalībnieks. Kopš 2020. gada Lukaku spēlē Beļģijas Pro līgas komandas Royal Antwerp sastāvā.
Sasniegumi
Anderlecht
Lazio
Meldru iela (Jūrmala)
Meldru iela ir pagalma iela Jūrmalā, Valteru apkaimē. Meldru iela sākas krustojumā ar Gulbju ielu. Kopējais ielas garums ir 100 metri, tā ir klāta ar grants segumu. Meldru ielā satiksmes kustība norit vienā joslā. Ielā ir savrupmāju apbūve.
Ielu savienojumi
Meldru iela ir savienota ar šādām ielām:
Krīds III
"Krīds III" (en) ir 2023. gada ASV sporta drāmas filma. Filmas režisors un galvenās lomas atveidotājs ir Maikls B. Džordans (režisora debija). Šīs ir filmas "Krīds II" turpinājums, trešā filma "Krīda" filmu sērijā un "Rokija" filmu sērijas devītā daļa. Lomās Tesa Tompsone, Džonatans Meidžorss, Vūds Heriss, Mila Deivisa Kenta, Florians Munteanu un Filīša Rašāda. Filmā pieredzējušais un nesen pensijā aizgājušais bokseris Adoniss Krīds (Džordans) saskaras aci pret aci ar savu bērnības draugu un bijušo boksa brīnumbērnu Demjenu Andersonu (Meidžorss).
Trešo "Krīda" sērijas filmu un Džordana atgriešanos Krīda lomā oficiāli paziņota 2019. gada septembrī, 2020. gada oktobrī apstiprināja arī Džordana režisora debiju. Meidžorss un pārējie aktieri projektam pievienojās laika posmā no 2021. gada novembra līdz 2022. gada septembrim. Šī ir pirmā filma sērijā, kurā Silvestrs Stallone neatveido Rokiju Balboa, tomēr viņš ir viens no filmas producentiem. Filmēšana sākās 2022. gada janvārī un ilga līdz aprīlim, filmējot Losandželosā, Tampā un Džordžijas štatā.
Filmas pirmizrāde notika Mehiko. No 3. martā to sāka demonstrēt ASV un Latvijas kinoteātros. Šī ir pirmā filma, ko izplatīja Metro-Goldwyn-Mayer pēc tam, kad to iegādājās Amazon. Filma saņēma pozitīvas kritiķu atsauksmes un tās pasaules kases ieņēmumi ir vairāk nekā 275 miljoni ASV dolāru, ierindojot to desmitajā vietā starp 2023. gada ienesīgākajām filmām.
Ūša
Ūša (arī Oša, Ošupīte) ir Dubnas upes labā krasta pieteka Preiļu, Rēzeknes un Līvānu novados. Otra garākā Dubnas pieteka aiz Feimankas.
Izteka - Galēna pagasta Skabu apkaimē. Iesākumā tek ziemeļaustrumu virzienā, vēlāk ar vairākiem straujiem līkumiem līdz Gribovai sagriežoties dienvidrietumu virzienā. Ietek Dubnā pie Mālkalniem.
Pietekas: Borovka, Ezera grāvis, Īvaisis, Lēcija, Locupe, Malnupeite, Mazā Ūša, Sauna, Soltupe, Sumanka, Zviergža.
Apdzīvotās vietas upes krastos: Skabi, Skoboļeva, Zeimuļi-Puzāki, Galēni, Mičuļevka, Gribova, Čači, Zviergža-Varaža, Karulāni, Vilcāni, Lācupi, Gardrivieši, Šauri, Rudzāti, Kivlenieki, Rusiņi, Švirksti, Mālkalni.
Daugavpils Centra vidusskola
Daugavpils Centra vidusskola ir vispārizglītojošā mācību iestāde, kas atrodas Kandavas ielā 17 Daugavpilī.
Vēsture
Daugavpils Centra vidusskola veidojusies no vairākām skolām. 1953. gadā Daugavpils 2. septiņgadīgo skolu Saules un Mihoelsa ielu krustojumā pārveidoja par '''Daugavpils 5. vidusskolu''', 1964. gadā tā pārcēlās uz ēku Parādes ielā 7. 1962. gadā Daugavpils 2. un 6. astoņgadīgo skolu audzēkņiem nodibināja '''Daugavpils 4. vidusskolu''', uz to pārnāca arī skolēni no Daugavpils 4. cietokšņa vidusskolas. 1962. gada 1. septembrī jaunajā skolā darbu sāka 59 skolotāji un divās maiņās mācījās 993 skolēni. 1963. gadā izveidoja divas matemātiskā virziena klases, kurās katrā mācījās 37 skolēni.
Latvijas neatkarības atjaunošanas laikā 1990. gadā nodibināja Daugavpils Eksperimentālo vidusskolu ar mācībām latviešu un krievu valodā, tās pamatuzdevums bija sagatavot audzēkņus izglītības turpināšanai augstskolās. 2002. gadā Daugavpils pilsētas dome pieņēma lēmumu izveidot Daugavpils pilsētas Centra ģimnāziju, apvienojot Daugavpils 4. vidusskolu ar Daugavpils Eksperimentālo vidusskolu un Daugavpils 5. pamatskolu. Ēkā Parādes ielā 7 izvietoja pamatskolas klases, bet ēkā Kandavas ielā ģimnāzijas klases. Ģimnāzijā bija krievu un latviešu plūsmas, apvienotajā skolā mācības uzsāka 938 ģimnāzisti.
2010. gadā Daugavpils pilsētas Centra ģimnāzijai pievienoja Daugavpils 5. pamatskolu (bijušo vidusskolu) un 2012. gada 1. augustā pārdēvēja par Daugavpils Centra vidusskolu.
Ievērojami absolventi
Starp ievērojamākajiem absolventiem, kas beiguši vidusskolu, ir minami:
Brīnumsieviete (filma)
"Brīnumsieviete" (en) ir 2017. gada ASV supervaroņu filma, kuras režisore ir Petija Dženkinsa. Filmas sižets balstīts uz DC Comics tāda paša nosaukuma tēlu. Šī filma ir DC Extended Universe ceturtā daļa.
Filmā galvenās lomas attēlo Gala Gadota, Kriss Pains, Deivids Tjūliss, Robina Raita un Konija Nīlsena. Filmas pirmizrāde notika Šanhajā.
Amazoņu princese Daiena dodas novērst Pirmo pasaules karu pēc tam, kad pilots Stīvs Trevors avarē Temiskirā, Amazoņu dzīvesvietā, un pastāsta par to Daienai.
Evaņģēlists Lūka
Svētais Evaņģēlists Lūka (, Loukás) ir viens no četriem evaņģēlistiem. Tradicionāli tiek uzskatīts par Lūkas evaņģēlija un Apustuļu darbu autoru.
Bija dzimis Antiohā, bija ārsts, Pāvila līdzstrādnieks. Miris apmēram 84. gadā pie Beotijas, Grieķijas.
Enrike Penja Njeto
Enrike Penja Njeto (es; dzimis ) ir meksikāņu politiķis, bija Meksikas prezidents no 2012. līdz 2018. gadam.
Pārstāv Institucionāli Revolucionāro partiju. Laikā no 2005. līdz 2011. gadam bijis Mehiko štata gubernators. 2012. gada vispārējās vēlēšanās viņš guva uzvaru prezidenta vēlēšanās, iegūstot 39,19% balsu. Prezidenta amatā stājās, tajā nomainot Felipi Kalderonu.
Mobilā lietotne
Mobilā lietotne jeb mobilā aplikācija (en) ir lietojumprogrammatūra, kas galvenokārt tiek izmantota dažādās viedierīcēs — viedtālruņos, planšetdatoros, viedpulksteņos, e-lasītājos un digitālajos mūzikas atskaņotājos. Lietotnes darbojas neatkarīgi no citām ierīcēm vai sistēmām.
Mobilās lietotnes ir paredzētas, lai izglītotu, izklaidētu un palīdzētu patērētājiem ikdienas dzīvē. Ar lietotņu palīdzību iespējams pielāgot mobilo tālruni katra lietotāja individuālajām vēlmēm un vajadzībām. Tās ir viegli pieejamas ikvienam lietotājam.
Mobilās lietotnes, atkarībā no ierīces, iespējams lejupielādēt tādās vietnēs kā App Store, Google Play, BlackBerry App World u.c. Pieejamas gan maksas, gan bezmaksas lietotnes. Lielākā daļa lietotņu ir bezmaksas. Maksas lietotņu cenas 95% gadījumu nesasniedz 10 ASV dolāru. Populārākā cena spēļu kategorijai ir 0,99 ASV dolāru.
Pētījumi prognozē ieņēmumu no lietotņu pārdošanas pieaugumu līdz 2013. gadam. Vēlāk iespējama stabilizēšanās un neliels kritums, kas izskaidrojams ar populārāko lietotņu pieejamību bez maksas.
Populārākās mobilās lietotnes 2011. gada 2. ceturksnī bija spēles — 61% no lejupielādētajām lietotnēm, tām seko laikapstākļu, sociālo tīklu lietotnes u.c.
Rinoplastika
Rinoplastika ir iedzimtu vai iegūtu deguna deformāciju korekcija, kā arī pilnīga trūkstoša deguna atjaunošana.
Halliste
Halliste (et) ir Navesti upes kreisā krasta pieteka Igaunijas dienvidrietumos, Viljandi un Pērnavas apriņķī.
Sākas Karksi-Nuijas apkaimē. Tek ziemeļaustrumu virzienā. Daļa no upes baseina atrodas Latvijas teritorijā. Lejtecē tek cauri purvu masīviem Somā nacionālā parka teritorijā. Upes krastos atrodas Karksi-Nuija un Abja-Paluoja.
Neoča
Neoča (chk) vai Kuopa (Kuop) ir neapdzīvots koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Čūkas pavalstī. Administratīvi pakļauts Ūmānas municipalitātei.
Ģeogrāfija
Neoča ir koraļļu atols Karolīnu salu centrālajā daļā dienvidos no Čūkas atola, no kura to šķir 3 km platais Nenno šaurums. Atola kopējā platība ir 90,4 km², tā 4 saliņu kopējā platība ir 0,49 km², lielākā no kurām ir 28,5 ha lielā Fenepi atola ziemeļos. Atola teritorija ir aizsargāta dabas teritorija. Populārs daivinga tūrisma galamērķis.
Veclaicene (aizsargājamo ainavu apvidus)
<mapframe text="Veclaicene" width=290 height=290 zoom=10 > { "type": "ExternalData", "service": "geoshape", "ids": "Q29168674" }
Aizsargājamo ainavu apvidus "Veclaicene" atrodas Alūksnes augstienes dabas rajonos — Veclaicenes paugurainē un Vaidavas pazeminājumā, bet pēc administratīvā iedalījuma Alūksnes novada Jaunlaicenes, Veclaicenes un Ziemera pagastos, kā arī Smiltenes novada Apes pagastā un ir viena no deviņām Latvijas īpašajām teritorijām. Aizsargājamo ainavu apvidu “Veclaicene” 20 846 ha platībā nodibināja 1977. gadā Ziemeļvidzemei raksturīgo kultūrainavu un dabas vērtību saglabāšanai un aizsardzībai. Teritorijā ietilpst dabas liegumi — Avotu mežs, Dēliņkalns, Korneti-Peļļi, aizsargājams dabas piemineklis Grūbes dolomīta atsegums un aizsargājama aleja — Ziemeru ozolu aleja.
Ainava
Veclaicenes ainavu veido pauguri ar ievērojamu relatīvo augstumu, Kornetu-Peļļu subglaciālā iegultne, Vaidavas upes plašais pazeminājums un starppauguru ieplakas. Kultūrainavas būtiska sastāvdaļa ir teritorijā esoši 47 valsts aizsargāti kultūras pieminekļi, tajā skaitā — Opekalna luterāņu baznīca, Veclaicenes pareizticīgo baznīca, Jaunlaicenes un Ziemeru muižu apbūves. Starp Veclaicenes ainavas skatu punktiem par visaptverošākajiem uzskata Kornetu skatu torni Dzērves kalnā, Drusku kalnu, skatu torni Dēliņkalnā, Saules kalnu, Opekalna baznīcas torni. Teritorijā daudz ainavisku ceļu, kuru klasifikācijai atbilst arī ainaviskie maršruti.
Aizsargājamās teritorijas izmantošanas veidi
3971 ha no teritorijas tiek izmantoti lauksaimniecībā. Teritorijā esošajās upēs — Vaidavā un Pērļupītē, kā arī ezeros tiek veikta zveja un makšķerēšana. Lielāko daļu no aizsargājamās teritorijas aizņem meži, kuros tiek veiktas mežsaimniecības darbības — ciršana, meža atjaunošana un jaunaudžu kopšana. Tāpat ainavu apvidū notiek medības, kurās galvenokārt medī mežacūkas, aļņus un bebrus. Veclaicenes ainavas, dabas un kultūrvēsturiskie objekti piesaista tūristus. Teritorijā ir marķētas dabas takas un velo maršruti, pie apkārtnes ezeriem iekārtotas vairākas viesu mājas, glempingi un dabas mājas.
Saori Arimači
Saori Arimači (ja; dzimusi ) ir japāņu futboliste, bijusi Japānas sieviešu futbola izlases dalībniece.
Betu
Betu (pt; dzimis ) ir Portugāles futbolists, vārtsargs, Portugāles futbola izlases dalībnieks. Kopš 2021. gada spēlē Portugāles Premjerlīgas kluba SC Farense sastāvā.
Sasniegumi
Sporting
Leixões
Cluj
Braga
Sevilla
Portugāle
Dumjāta
Dumjāta vai Domjāta (ar, Dumyāṭ, ) ir pilsēta Ēģiptē, Dumjātas muhāfazas administratīvais centrs. Atrodas Nīlas deltā, 13 km attālumā no Vidusjūras krasta.
Plīvurpūce
Plīvurpūce (Tyto alba) ir visbiežāk sastopamais pūčveidīgais putns un viens no visdaudzskaitlīgākajiem putniem pasaulē kopumā. Tā pieder plīvurpūču dzimtas (Tytonidae) plīvurpūču ģintij (Tyto). To bieži sauc arī par parasto plīvurpūci, lai atšķirtu no citām daudzajām plīvurpūču sugām.
Plīvurpūce ir sastopama visos kontinentos, izņemot Antarktīdu. Tā mājo vai ir novērojama lielākajā daļā sauszemes, izņemot polāros un tuksneša reģionus. Izplatība Āzijā, salīdzinoši ar citiem kontinentiem, ir samērā ierobežota. Tā ir sastopama tikai Āzijas dienvidos: Tuvajos Austrumos, Indijā, Ķīnā, Indoķīnas pussalā un salās starp Āziju un Austrāliju. Eiropā plīvurpūces izplatība ziemeļos sasniedz Dāniju, daži pāri reizēm ligzdo arī Zviedrijas dienvidos. Izplatības austrumu robeža iesniedzas Lietuvā, Baltkrievijā un Ukrainā. Ārpus Eirāzijas plīvurpūce novērojama gandrīz visā Āfrikā, Ziemeļamerikā, Dienvidamerikā un Austrālijā.